Referat af den ordinære generalforsamling afholdt d.29. april 2007.
Til generalforsamlingen, der afholdtes i Blistrup medborgerhus, var  mødt 22 deltagere.

Formanden Per Hagelund indledte mødet med at byde velkommen med ønsket om en behagelig

generalforsamling.

1. Valg af dirigent.

Bestyrelsen foreslog Bent Nielsen  Maglegærdet 12.  Forsamlingen var enig i forslaget, hvorefter Bent blev valgt til dirigent for generalforsamlingen.
Bent takkede for valget. Han konstaterede at generalforsamlingen var lovligt varslet, og han gav derefter ordet til formanden.
2. Bestyrelsens beretning.
Per Hagelund oplæste beretningen for årets gang i foreningen.

Beretningen er vedhæftet referatet.

Som det fremgår af beretningen  har der i det  sidste år været et par sager, hvor foreningens bestyrelse har været medspiller omkring løsning  af  naboproblemer af forskellig art.

Vore veje er generelt i en god stand. Dog skal der foretages nogle mindre reparationer af Maglehøjvej, og vejarbejdet i bunden af  Lille Sandbjerg og Baune-Mosen vil blive afsluttet i sommer.

Der er etableret en ny broforbindelse til vor naboforening ved Tuemosen, og vi har fået nye naboer ved mosen.

Der vil i nær fremtid blive opsat nye skilte ved adgangsvejene til stisystemet langs åer og mose.
Bent Nielsen spurgte til  problemer med vejrabatterne på Maglegærdet. Svaret på dette forhold er anført under afsnit 3.

Derudover var der ingen bemærkninger til formandens beretning der således blev godkendt. 

3. Forelæggelse af regnskab mv.

Hans Skogstad gennemgik det udsendte regnskab, der blev godkendt uden bemærkninger. Han orienterede om, at  to manglende indbetalinger af kontingenter var overgivet til advokat, da restancerne nu var så store,  at det var relevant at gøre dette.
Hans Skogstad orienterede i øvrigt om hans deltagelse i kommunens forskellige samarbejdsrelationer med grundejerforeninger, landliggerforbund mv.

Det var hans forventning  at dette samarbejde med kommunen ville komme til at fungere godt i den nye storkommune Gribskov. 

Der i øjeblikket ingen større sager til behandling i udvalget, hvor Hans er medlem.

Kommunens rodegruppe fortsætter. Der var fokus på problemer med bjørneklo, og han opfordrede til, at man så snart man observerede noget i den sammenhæng f. eks. hos sin nabo gjorde opmærksom på det. Hjælper det ikke bør man orientere kommunen om forholdet.

På spørgsmål om hvor mange der bor fast – helårs – i vort område, kunne der ikke gives noget klart svar. Hans Skogstad vurderede at det nok var ca. 10%. Inden længe udløber de givne dispensationer, hvorefter den enkelte grundejer løser sagen i samråd med kommunen.
Det blev drøftet i hvilket omfang vi kunne pålægge ikke medlemmer langs vore veje at vedligeholde vejrabatter langs deres grundstykke. Forholdet er komplekst og Hans m.fl. skønner at det i sidste ende må blive via kommunen et sådant problem skal løses, men opfordrede til i første omgang at klare det ved en god nabosnak over hækken. Lars Sørensen Maglegærdet 1 ville gerne forsøge.

Per Fuchs Baune-Mosen 19 oplyste at der måske var et økonomisk krav på vej vedrørende den ny bro fra Tuemoseområdet. Et sådant krav vil i givet fald blive afvist. Der har i forbindelse med ”naboernes ” ønske om broforbindelsen til vort område ikke været tale om økonomi. Kun at vi accepterede at man etablerede broen, og at det blev gjort som vi ønskede det.
4.   Forslag fra bestyrelsen og budget for 2007.
     Bestyrelsen foreslog at kontingentet på kr. 450,00 fortsatte uændret. Dette blev

     vedtaget.
Der blev spurgt hvad de 3000,00 kr afsat til sommerfesten skulle bruges til. Det er ikke

fastlagt hvad festen skal koste. Det er et budgettal, som bliver konkretiseret ved et

sommermøde som bestyrelsen afholder sidst i juni. Men der bliver ikke udgift til levende 

musik i år.
Sct. Hansfesten bliver i år ændret til en sommerfest, som vi arrangerer d. 11. august på

pladsen i bunden af Baune – Mosen. Når vi har fastlagt festens program vil der blive

     meldt ud som sædvanligt med tilmeldingsliste etc.
NÆSTE ÅRS generalforsamling afholdes d. 27. april 2008 i medborgerhuset i Blistrup.

5.  Forslag fra medlemmer.

Der var ingen forslag fra medlemmerne.

6. Valg til bestyrelse.

Irene Gilken, Per Hagelund og Steen Folke Nielsen var på valg. Irene Gilken ønskede at udtræde af bestyrelsens efter mange år. 

Per Hagelund og Steen Folke Nielsen blev genvalgt som henholdsvis formand og sekretær.

Som nyt bestyrelsesmedlem blev valgt Verner Bay. 

7. Valg af suppleanter.   

Helene Henriksen og Verner Bay var på valg

Helene Henriksen modtog genvalg.  
Som ny suppleant indvalgtes Hanne Olsen Maglegærdet 1   

8. Valg af revisorer.

Gunnar Jagd-Nissen  og Peter Hagelund var på valg. 
Begge var villige til genvalg, og blev valgt. 

9. Eventuelt.

Det blev under eventuelt drøftet hvordan højrevigepligten blev fortolket ved udkørsel fra sidevejene til Maglehøjvej. Der var ingen usikkerhed om den lovmæssige side, men der var bred opbakning til det synspunkt, at det var klogt at tolke det som kørsel fra mindre befærdet til mere befærdet vej. Personligt har jeg aldrig følt trang til at afprøve lovens bogstav.
Hermed sluttede generalforsamlingen.

Per Hagelund takkede Irene for mange gode og flittige år i grundejerforeningens tjeneste, og overbragte hende en vingave for hendes indsats. Også mange tak fra sekretæren.

Som Irenes afløser i bestyrelsen bød Per velkommen til Hanne Olsen.

Til sidst takkede formanden dirigenten for god og dygtig ledelse af generalforsamlingen og ønskede alle en god sommer.
Grundejerforeningens  hjemmesiden hedder:    www.hesselbjerg1969.dk. 
Den ny bestyrelse  er:
Per Hagelund 
Formand

Hans Skogstad 
Kasserer

Bente Buhøj

Medlem

Verner Bay

Medlem

Helene Henriksen
Suppleant

Hanne Olsen

Suppleant

Steen Folke Nielsen
Sekretær.

På bestyrelsens vegne.


Dirigent:
Venlig hilsen

Steen Folke Nielsen


Bent Nielsen.
Sekretær.

